cyanic-selkie/wikianc huggingface dataset:
Ace of Base
Επόμενα χρόνια και διάλυση
Τα έτη 2007 έως 2008, η μπάντα ξεκίνησε περιοδεία στην Ευρώπη σε χώρες όπως Ρωσία, Δανία, Νορβηγία, Φινλανδία, Βουλγαρία, Ρουμανία, Λευκορωσία κ.α. Αλλάζουν management, ανακοινώνουν την κυκλοφορία ενός νέου album, καθώς και την οριστική αποχώρηση της Μαλίν Μπέργκρεν από το συγκρότημα. Κυκλοφορούν το Wheel of Fortune 2009 μόνο ως download single και ένα τριπλό cd/dvd με τίτλο Greatest Hits, Classic Remixes and Music Videos. Στο album περιέχονται ακόμα δύο νέες επανεκτελέσεις παλαιότερων τραγουδιών το Don't Turn Around 2009 και το Lucky Love 2009 (μόνο μέσω του iTunes Store).
Το 2010, η Τζένι ξεκίνησε σόλο καριέρα και προώθηση του βιβλίου της Vinna hela världen. Κυκλοφόρησε το album My Story. Ο Ουλφ και ο Γιόνας προχώρησαν στη δημιουργία ενός νέου group, με δύο καινούριες τραγουδίστριες. Το group που δημιουργήθηκε διατήρησε το όνομα της μπάντας, με τη μικρή διαφοροποίηση "Ace.of.Base". Τελικώς, διαλύθηκε το 2012.
Το 2015 κυκλοφόρησε το album Hidden Gems, με demos ακυκλοφόρητων κομματιών και b-sides από το original line-up του συγκροτήματος.
Εξωτερικοί σύνδεσμοι
Κατηγορία:Σουηδικά pop συγκροτήματα Κατηγορία:Eurodance μουσικοί
Ιωάννης Ζ´ Παλαιολόγος
Ο Βυζαντινός αυτοκράτορας Ιωάννης Ζ´ Παλαιολόγος (π.1370 - 22 Σεπτεμβρίου 1408) υπήρξε πρωτότοκος γιος του αυτοκράτορα Ανδρονίκου Δ' και της συζύγου του κυράς Μαρίας των Σισμάν.
Αυτοκράτορας για λίγους μήνες
Ο Ιωάννης Ζ´ είχε νόμιμα δικαιώματα στο θρόνο με βάση τη συμφωνία που είχε επιτύχει (1381) ο πατέρας του Ανδρόνικος Δ', τα οποία όμως αμφισβητήθηκαν με τη νέα σύγκρουση με τον πατέρα του λίγο πριν το θάνατό του (1385). Κατέλαβε την εξουσία τον Απρίλιο του 1390 με πραξικόπημα κατά του παππού του Ιωάννη Ε' Παλαιολόγου, τον οποίο κατόρθωσε να περιορίσει σε θέση πολιορκούμενου σε ένα μικρό φυλάκιο κοντά στη Χρυσή Πύλη της Κωνσταντινούπολης. Το πραξικόπημα έγινε τη νύχτα της 14ης Απριλίου με τη βοήθεια του Σουλτάνου Βαγιαζήτ Α΄, ο οποίος επιθυμούσε την ανατροπή του Ιωάννη Ε', κυρίως για να προκαλέσει στο Βυζάντιο εσωτερική αναταραχή προς δικό του όφελος. Σύμμαχοι του Ιωάννη Ζ' ήταν και οι Γενουάτες, σταθερά αντίπαλοι του Ιωάννη Ε' και διαρκώς συντασσόμενοι με τον Ανδρόνικο Δ'. Είχε προηγηθεί μάλιστα ταξίδι του Ιωάννη Ζ' στη Γένουα το 1389 προς αναζήτηση πολιτικής υποστήριξης έναντι του θείου του Μανουήλ.
Ανατροπή
Ενώ, λοιπόν, ο Ιωάννης Ε' υπερασπιζόταν το φυλάκιο, ο υιός του Μανουήλ Β' κατόρθωσε να ξεφύγει και να καλέσει βοήθεια από τους Ιωαννίτες Ιππότες της Ρόδου. Έτσι, το Σεπτέμβριο του ίδιου έτους ο Ιωάννης Ε' επανέκτησε την εξουσία. Αμέσως μετά τον τερματισμό του πραξικοπήματος και την αποκατάσταση του Ιωάννη Ε', ο Ιωάννης Ζ' αλλά και ο Μανουήλ κλήθηκαν από τον Βαγιαζήτ (βάσει των όρων υποτέλειας που είχε συμφωνήσει ο Ιωάννης Ε') να συμμετάσχουν στην επόμενη στρατιωτική εκστρατεία των Τούρκων, κατά της Φιλαδέλφειας, που μέχρι εκείνη την ώρα ήταν σε Βυζαντινά χέρια. Βρέθηκαν έτσι σε κοινό στρατόπεδο, μαχόμενοι εναντίον του ίδιου του βυζαντινού κράτους. Ενώ βρίσκονταν στη Μ.Ασία τους αναγγέλεται (1391) η είδηση για το θάνατο του, απελπισμένου πια, Ιωάννη Ε'. Έτσι έμεναν μόνοι διεκδικητές του θρόνου ο Ιωάννης και ο Μανουήλ.
Άμυνα της πολιορκημένης πρωτεύουσας
Ο σουλτάνος Βαγιαζήτ Α' όμως δε δίστασε να αποκλείσει και να πολιορκήσει την Κωνσταντινούπολη, με πρόσχημα τη θέλησή του να αποκαταστήσει το νεαρό Ιωάννη. Ο κλοιός γύρω από την πόλη έγινε ασφυκτικότερος μετά την αποτυχημένη Σταυροφορία του 1396, που τερματίστηκε με τη συντριπτική νίκη του σουλτάνου στη μάχη της Νικόπολης το ίδιο έτος. Το 1399 εισήλθε πανηγυρικά ο Ιωάννης Ζ' στην Πόλη, χωρίς όμως να επιτρέψει την παράδοσή της στους Οθωμανούς. Ο ίδιος τέθηκε επικεφαλής της άμυνας, ενώ ο Μανουήλ κατέφυγε στη Δύση με σκοπό να συγκεντρώσει πολυτιμη βοήθεια. Όλοι περίμεναν το θαύμα, το οποίο ήρθε με τη μορφή του Ταμερλάνου: το 1402 ο Βαγιαζήτ λύνει την πολιορκία για να αντιμετωπίσει τη Χρυσή Ορδή και ηττάται στην Άγκυρα.
Οριστικός συμβιβασμός
Οι απόπειρες συμφιλίωσης ανηψιού και θείου μετά το θάνατο του Ιωάννη Ε' (1391) δε στέφτηκαν από επιτυχία, μέχρι που το 1403 συνομολογήθηκε ο μεν Μανουήλ Β' να αναλάβει τη διοίκηση της πρωτεύουσας, ο δε Ιωάννης να ελέγχει την περιοχή της Θεσσαλονίκης ως «ἒξαρχος πάσης Θετταλίας». Εκεί παρέμεινε για πέντε χρόνια ακόμη, έως δηλαδή το θάνατό του το 1408, που έδωσε τέλος στην τριαντάχρονη αλληλομαχία της οικογένειας.
Οικογένεια
Νυμφεύτηκε την πρωτότοκη κόρη του Φραντσέσκο Β΄ Γκαττιλούζιο ηγεμόνα της Λέσβου, την Ευγενία, η οποία μετονομάστηκε σε Ειρήνη μετά το 1399. Μαζί απέκτησαν τον .
Γενεαλογία
Γενεαλογία Ρωμαίων Αυτοκρατόρων 717 - 1453
Βιβλιογραφία
Ιωαννης 07 Κατηγορία:Δυναστεία των Παλαιολόγων
1000mods
Οι 1000mods είναι ελληνικό ροκ συγκρότημα που σχηματίστηκε το 2006 στο Χιλιομόδι Κορινθίας. Κινούνται στο χώρο του stoner rock με βασικές επιρροές τους: Black Sabbath, Colour Haze, Kyuss και MC5. Η ονομασία τους είναι ένα λογοπαίγνιο του τόπου καταγωγής του συγκροτήματος στην αγγλική γλώσσα.
Albums
μικρογραφία|125px|αριστερά|Super Van Vacation μικρογραφία|125px|αριστερά|Vultures
Παραπομπές
Κατηγορία:Ελληνικά rock συγκροτήματα Κατηγορία:Stoner rock συγκροτήματα
Τιόπλι Κλιουτς (Δημοκρατία των Σαχά)
Το Τεπλίι Κλιούτς (Теплый Ключ) είναι αγροτική περιοχή (σέλο), το διοικητικό κέντρο και ένας από τους τρεις οικισμούς, μαζί με το Αεροπόρτ και το Ραζμπίλκα στο αγροτικό οκρούγκ Τεπλοκλιουτσέβσκι της επαρχία Τομπόνσκι στην Δημοκρατία των Σαχά στη Ρωσία. Βρίσκεται σε απόσταση 90 χιλιομέτρων (56 μίλια) από τη Χάντιγκα, το επαρχιακό κέντρο. Στην απογραφή του 2002 ο πληθυσμός ήταν 596 κάτοικοι.
Πηγές
Τιοπλι Κλι
Χρήστος Βρεττός
Αγωνίστηκε στην σφαιροβολία ανδρών στους Ολυμπιακούς Αγώνες 1924. Τερμάτισε 14ος και δεν προκρίθηκε στην επόμενη φάση. Το 1924, ήταν ο σημαιοφόρος της ελληνικής αποστολής.
Κέλερ
Το γερμανικό επώνυμο Κέλερ (Keller, Köler ή Köhler) μπορεί να αναφέρεται σε κάποιο από τα παρακάτω πρόσωπα:
Κυβέρνηση Αλέξανδρου Κουμουνδούρου Νοεμβρίου 1865
Η Κυβέρνηση Αλέξανδρου Κουμουνδούρου Νοεμβρίου 1865 (6 - 13 Νοεμβρίου 1865), αντικατέστησε την παραιτηθείσα κυβέρνηση του Δημ. Βούλγαρη, για να παραιτηθεί και αυτή με τη σειρά της ύστερα από 7 ημέρες.
Η πρώτη κίνηση του Κουμουνδούρου μετά την ανάθεση εντολής σχηματισμού κυβέρνησης από τον βασιλιά, ήταν να προσεγγίσει τους κυριώτερους πολιτικούς του αντιπάλους, τον Βούλγαρη και τον Δεληγεώργη με σκοπό να δημιουργήσουν κυβέρνηση συνεργασίας. Όμως εκείνοι αρνήθηκαν και έτσι ο Κουμουνδούρος σχημάτισε κυβέρνηση με μέλη του κόμματός του, μόνο. Όταν ύστερα από λίγες μέρες ο Κουμουνδούρος θα ζητήσει ψήφο εμπιστοσύνης από την Βουλή, το αποτέλεσμα - 81 κατά της κυβέρνησης, 68 υπέρ, και 2 λευκά - θα τον οδηγήσει σε παραίτηση.
Αναφορές
1865 11 06 Κατηγορία:1865
Διεθνής Συνθήκη
Συνθήκη χαρακτηρίζεται κάθε συμφωνία που παρέχει συγκλίνουσες βουλήσεις ή σύμπτωση αυτών δύο ή περισσοτέρων υποκειμένων (μερών) του Διεθνούς Δικαίου, καθώς και το έγγραφο, στο κείμενο του οποίου, διατυπώνονται αυτές.
Τα μέρη εν προκειμένω, υποκείμενα του Διεθνούς Δικαίου μπορεί να είναι Κράτη, Αρχηγοί Κρατών, Ηγεμόνες ή Πρόεδροι, ή ακόμη και "Διεθνείς Οργανισμοί".
Γενικά
Στο Διεθνές Δίκαιο σε ευρύτατη χρήση είναι οι όροι «Convention» και «Treaty». Και όμως στην ελληνική γλώσσα ο όρος Convention παρότι χρησιμοποιείται με τρεις βασικές εννοιολογικές χρήσεως δεν μπορεί να αποδοθεί με μια λέξη, ο δε δεύτερος όρος Treaty χρησιμοποιείται σε ορισμένες περιπτώσεις και ως συνώνυμος του πρώτου. Γενικά και οι δύο όροι κατά βάση σημαίνουν συνθήκη, με τις παρακάτω όμως αποκλίσεις, που παραθέτονται (με αντιστοιχία ελληνικών έναντι των αγγλικών εννοιών) για την ευρύτερη αντίληψή τους.
1η Περίπτωση
Convention = « συμβατικότητα » ή « κατά συνθήκη ».
Όταν ο όρος εκλαμβάνεται ως «πρακτική» (practice), ή ως «συνηθισμένη χρήση» (usage), ή ως κάποιος «κανόνας» (rule), επί διαγωγής (conduct) ή συμπεριφοράς (behaviour) σχετικά με το τι επιτρέπεται ή δεν επιτρέπεται να κάνουν τα μέλη μιας ορισμένης ομάδας (group) ή κοινότητας (community). Στη περίπτωση αυτή ο αντίστοιχος ελληνικός όρος είναι « συμβατικότητα » ή η ελληνική έκφραση « κατά συνθήκη ».
2η Περίπτωση
Convention = (διεθνής) « Σύμβαση » ή « Συνθήκη ».
Όταν ο όρος χρησιμοποιείται για να καταδείξει ένα διεθνές συμβατικό μέσο – πράξη, λαμβάνοντας τον ορισμό: μια γραπτή ή προφορική σύμπτωση βουλήσεων (συμφωνία - agreement) μεταξύ ενός ή περισσοτέρων κρατών ή οργανώσεως κρατών με στόχο τη δημιουργία νομικών δικαιωμάτων και υποχρεώσεων, δεσμευτικών για τα μέρη που υπογράφουν (ή υπόσχονται). Στη περίπτωση αυτή ο αντίστοιχος ελληνικός όρος που αποδίδεται είναι (διεθνής) « Σύμβαση » ή « Συνθήκη ».
3η Περίπτωση
Convention = « Συνέλευση ».
Όταν ο όρος χρησιμοποιείται για την συνάντηση εξουσιοδοτημένων (απεσταλμένων - delegates) ή αντιπροσώπων (representatives) για κάποιον ειδικό σκοπό όπως στις περιπτώσεις επαγγελματικών ενώσεων, φορέων, σωματείων (professional associations), συλλόγων, πολιτικών κομμάτων. Στη περίπτωση αυτή χρησιμοποιείται στην ελληνική ο όρος « Συνέλευση » τόσο στη καθομιλουμένη όσο και στη νομική (Αστικός Κώδικας 80 «συνέλευση μελών», 1177 και 1247 «συνέλευση μετόχων» Α.Ε. κλπ).
4η Περίπτωση
Convention = « ήθη και έθιμα » ή « έθιμο και χρήση ».
Όταν ο όρος χρησιμοποιείται κυρίως από την Κοινωνιολογία που έχει τη τάση να εκλαμβάνεται ως « ήθη και έθιμα » (folkways)ή κανόνες(norms), ή από την πολιτική επιστήμη τον όρο « Έθιμο και χρήση » (custom and usage). Αντίστοιχα και στην ελληνική γλώσσα.
5η Περίπτωση
Convention = γενικές ονομασίες μέσων.
Τα διεθνή μέσα (συμφωνίες, αποφάσεις, ομολογίες, υποσχέσεις κλπ) που συνάπτονται μεταξύ κρατών ή μεταξύ κρατών και διεθνών οργανισμών πολλές φορές λαμβάνουν διάφορες ονομασίες όπως: «Σύμβαση» ή «Συνθήκη» (Convention), «Δήλωση» ή «Διακήρυξη» (decleration), «Συμφωνία» (pact), Πρωτόκολλο (protocol) και «Σύμφωνο» ή «Συνθήκη» (treaty). Στις αγγλόφωνες χώρες συνηθέστερος όρος εν προκειμένω είναι treaties, ενώ οι περισσότερες διεθνείς συμφωνίες που καταρτίσθηκαν από το 1864 ως το 1945 χαρακτηρίστηκαν “Conventions”.
Παρατηρήσεις στη χρήση
Κατά το παρελθόν οι παραπάνω ονομασίες διαλέγονταν στη τύχη, χωρίς κανείς να σκοτίζεται για τη σημασία τους. Αλλά και από τότε οι συγγραφείς και κωδικογράφοι δεν διέκριναν τεχνική διάκριση αυτών των όρων θεωρώντας ότι και οι δύο παραπάνω όροι είναι εξ ίσου δεσμευτικοί έχοντας την αυτή νομική ισχύ. Τελευταία όμως από του έτους 1953 ο Myers αν και παραδέχεται ότι δεν υφίσταται διαφορά, αναφέρει: «Ο όρος Convention κατέληξε να είναι η καθιερωμένη ονομασία για πράξεις πολυμερών σωμάτων (multirateral bodies) επί ειδικών θέσεων – πλευρών ενός γενικού ζητήματος χωρίς να προϋποθέτει και την ολοκληρωτική ρύθμιση αυτού του τομέα σχέσεων.
Πάντως, όπως και να ΄χει, σήμερα ο όρος "Convention" εξακολουθεί να έχει ευρύτερο νόημα.
Γλώσσα Συνθηκών
Επειδή σε πολυμερείς συνθήκες το σύστημα χρησιμοποίησης πολλών γλωσσών παρουσιάζει πράγματι δυσχέρειες ακολουθείται το άρθρο 111 του Καταστατικού του ΟΗΕ σύμφωνα με το οποίο : ".... είναι το κινεζικό, γαλλικό, ρωσικό, αγγλικό και ισπανικό κείμενα εξ ίσου αυθεντικά...".
Επικύρωση Συνθήκης
Επικύρωση Συνθήκης ονομάζεται η έγκριση του περιεχομένου της (όποιας) Συνθήκης από τα συνταγματικώς αρμόδια όργανα εκάστου μέρους των συμβαλλομένων Χωρών. Όλες οι Συνθήκες αμέσως μετά την υπογραφή τους υπό των Αρχηγών ή των επισήμων αντιπροσώπων των Χωρών υποβάλλονται προς επικύρωση προς τα αρμόδια όργανα νομοθέτησης εκάστης Χώρας δια των οποίων και εκφράζεται η οριστική συγκατάθεση της εκάστης των συμβαλλομένων Πολιτείας, στον καταρτισμό της διεθνούς αυτής δικαιοπραξίας.
Εμμανουήλ Σκύβαλος
Για το δήμαρχο Αγίου Νικολάου με το ίδιο όνομα και επώνυμο, δείτε: Εμμανουήλ Σκύβαλος (Δήμαρχος Αγίου Νικολάου).
Διεθνής Συνθήκη
Επικύρωση Συνθήκης
Συνεπώς η επικύρωση και όχι η υπογραφή είναι εκείνη που παρέχει στη Συνθήκη την οριστική της ισχύ. Ως πράξη δε για να χαρακτηρισθεί οριστική και αμετάκλητος θα πρέπει να καλύπτει ολόκληρο το κείμενο της Συνθήκης και να μην έχει εγερθεί καμία επιφύλαξη.
Προσχώρηση σε Συνθήκη
Η Προσχώρηση ενός Κράτους σε μια Συνθήκη που δεν έχει υπογράψει απ΄ την αρχή της σύστασής της, αποτελεί διαδικασία που συνήθως προβλέπεται από τη ίδια την Συνθήκη και βεβαίως μπορεί να επιτρέπει την διεύρυνση του αρχικού συμβατικού κύκλου. Η Προσχώρηση χαρακτηρίζεται πράξη μονομερής, δια της οποίας ένα Κράτος δηλώνει ότι υποβάλλεται στο θεσπιζόμενο υπό της συγκεκριμένης συνθήκης "νομικό καθεστώς".
Εμμανουήλ Σκύβαλος
Ο Εμμανουήλ Σκύβαλος του Ιωάννη (Κριτσά Λασιθίου, 19 Ιουνίου 1915 - Ιεράπετρα, 29 Νοεμβρίου 1992) ήταν Δήμαρχος Ιεράπετρας για βραχύβιο χρονικό διάστημα, το 1972.
Διεθνής Συνθήκη
Προσχώρηση σε Συνθήκη
Η προσχώρηση πραγματοποιείται με ειδική συνθήκη, με ανταλλαγή δηλώσεων δια μονομερούς πράξης που και αυτή ακολουθεί την οδό της επικύρωσή της προκειμένου να τεθεί σε ισχύ.
Εμμανουήλ Σκύβαλος
Καταγωγή
Ο πατέρας του, Ιωάννης, ήταν αγρότης από την Κριτσά και η μητέρα του, Χαρίκλεια ήταν επίσης από την Κριτσά. Ο παππούς του καταγόταν από το Καμινάκι Λασιθίου, ενώ οι Σκύβαλοι εργάζονταν ως ναυτικοί και ως έμποροι (το επώνυμο απαντάται εκτός από τον Άγιο Νικόλαο και στη Νεάπολη). Ο Εμμανουήλ εγκαταστάθηκε σε μικρή ηλικία στην Ιεράπετρα, όπου και δραστηριοποιήθηκε κατά τα επόμενα χρόνια.
Βιεντιάν (αποσαφήνιση)
Ο όρος Βιεντιάν μπορεί να αναφέρεται σε:
Εμμανουήλ Σκύβαλος
Καταγωγή
Γόνος πολυτέκνων, απέκτησε και ο ίδιος 12 παιδιά με τη σύζυγό του, Δήμητρα.
Διεθνής Συνθήκη
Ερμηνεία Συνθηκών
Κατά την εφαρμογή των Συνθηκών πολλές φορές έχει διαπιστωθεί να αναφύονται περιπτώσεις προβλημάτων ερμηνείας των διατάξεών τους σε έννοιες που κατά την σύστασή τους ή παραβλέφθηκαν ή δεν ήταν δυνατόν να προβλεφθούν.
Εμμανουήλ Σκύβαλος
Συνδικαλιστική δράση
Εργάστηκε επί πολλά χρόνια στο εργοστάσιο του βουλευτή και υπουργού Κοθρή, που ονομαζόταν "Μίνως", στην Ιεράπετρα. Μάλιστα, δύο φορές τραυματίστηκε. Το εργοστάσιο εκείνο παρήγαγε σαπούνι, πυρηνέλαιο και χαρουπάλευρο.
Διεθνής Συνθήκη
Ερμηνεία Συνθηκών
Σε τέτοιες περιπτώσεις η ερμηνεία γίνεται (αναζητείται) είτε δια της διπλωματικής οδού,απ΄ ευθείας από τα συμβαλλόμενα μέρη, είτε δια διεθνούς διαιτητικής ή δικαστικής πράξης, όπου αποφαίνεται το αρμόδιο διεθνές δικαστήριο ή άλλο δικαστικό όργανο. Στο εσωτερικό πεδίο, εκάστου των συμβαλλομένων, η ερμηνεία δίδεται είτε από το νομοθετικό σώμα, (εκδίδοντας ερμηνευτικούς νόμους, διατάγματα), είτε από τα δικαστήρια.
Γενικά η διεθνής νομολογία έχει διατυπώσει τους ακόλουθους επτά ερμηνευτικούς κανόνες:
Εμμανουήλ Σκύβαλος
Συνδικαλιστική δράση
Τη δεκαετία του 1950 και του 1960 ήταν πρόεδρος του Εργατικού Κέντρου του Λασιθίου και ήταν επίσης πρόεδρος του Συλλόγου Πολυτέκνων Λασιθίου και του Συλλόγου Οικοδόμων Λασιθίου. Το 1958, επί δημαρχίας του Δημήτριου Μαρκόπουλου ήταν μέλος της Ερανικής Επιτροπής για την ανέγερση του ηρώου της Ιεράπετρας, με πρόεδρο το Μητροπολίτη Ιεράς και Σητείας Φιλόθεο Α'.
Διεθνής Συνθήκη
Αναθεώρηση Συνθηκών
Κατά τη "στενή ερμηνεία" του όρου αναθεώρηση σημαίνει τροποποίηση των διατάξεών της συγκεκριμένης συνθήκης ή άλλων Συνθηκών σύμφωνα με την προβλεπόμενη υπό της συγκεκριμένης Συνθήκης ειδική διαδικασία. Δηλαδή διαδικασία που προβλέπει η ίδια η Συνθήκη είτε αμέσως είτε μετά την παρέλευση συγκεκριμένου χρονικού διαστήματος.
Καταγγελία Συνθηκών
Κατά κανόνα με καταγγελία συνθήκης λήγουν μόνο οι διμερείς συνθήκες. Η καταγγελία συνθήκης εκ μέρους μιας των συμβαλλομένων Χωρών αποτελεί πάντα μονομερής πράξη. Δι΄ αυτής ένα συμβαλλόμενο Κράτος ανακοινώνει τη πρόθεσή του, με ρητή κοινοποίηση, ότι παύει να δεσμεύεται από τη συγκεκριμένη Συνθήκη.
Εμμανουήλ Σκύβαλος
Δήμαρχος
Ο Εμμανουήλ Σκύβαλος εξελέγη για πρώτη φορά δημοτικός σύμβουλος το 1959 και έκτοτε συνέχιζε να εκλέγεται συνεχώς ως και το 1978. Ανέλαβε αντιδήμαρχος (και υπηρεσιακός δήμαρχος στη συνέχεια) κατά τη δημαρχία του Κανουπάκη. Στις 2 Μαρτίου 1972 ο Σκύβαλος απολύθηκε από τη χούντα και νέος δήμαρχος ανέλαβε ο Παναγιώτης Ματθαίου.
Διεθνής Συνθήκη
Καταγγελία Συνθηκών
Στη προκειμένη περίπτωση εξετάζεται ειδικότερα η δυνατότητα (προβλεπόμενη) που μπορεί να παρέχει η ίδια η Συνθήκη για την ευχέρεια καταγγελίας της. Αν δεν υφίσταται τέτοια διάταξη που να περέχει τέτοια ευχέρεια τότε η καταγγελία συνιστά πράξη αθέμιτο, και τούτο διότι θεωρητικά δεν βασίζεται σε μονομερή βούληση αλλά στη συμβατική άδεια που παρέχει η συνθήκη από τη σύναψή της.
Επιφύλαξη επί Συνθηκών
Κατ΄ αρχήν οι επιφυλάξεις σε Συνθήκες μπορούν να δηλωθούν μόνο σε πολυμερείς Συνθήκες.
Εμμανουήλ Σκύβαλος
Μετέπειτα χρόνια
Μετά τη Μεταπολίτευση, ο Εμμανουήλ Σκύβαλος συνέχισε να είναι παρών στα κοινά. Στις δημοτικές εκλογές του 1975 εξελέγη δημοτικός σύμβουλος με το συνδυασμό του πολιτικού μηχανικού και νικητή των εκλογών Ιωάννη Αγιαννιωτάκη, πρώτος με 230 ψήφους. Στις επόμενες εκλογές του 1978 επανεξελέγη δημοτικός σύμβουλος με το συνδυασμό "Ενότης-Πρόοδος-Έργα" του Αγιαννιωτάκη και ορκίστηκε στις 20 Δεκεμβρίου 1978. Πέθανε το 1992. Μετά το θάνατό του το όνομά του δόθηκε σε οδό στην περιοχή Τζαμί.
Πηγές
Κατηγορία:Δήμαρχοι Ιεράπετρας
Διεθνής Συνθήκη
Επιφύλαξη επί Συνθηκών
Η επιφύλαξη αποτελεί μονομερής δήλωση βούλησης δια της οποίας ένα συμβαλλόμενο Κράτος, αν και αποδέχεται την Συνθήκη στο σύνολό της, διευκρινίζει ότι ορισμένη διάταξη δεν θα ισχύει έναντι αυτού ή θα έχει περιορισμένο πεδίο εφαρμογής (είε τοπικά, είτε χρονικά) ή ότι θα πρέπει να προσλάβει αυτή ειδικό περιεχόμενο.
Η διατύπωση της κάθε επιφύλαξης μπορεί να γίνει είτε στο στάδιο της υπογραφής της Συνθήκης, είτε κατά την επικύρωσή της, είτε τέλος κατά την προσχώρηση στη Συνθήκη (νέου μέλους Κράτους).
Παραίτηση επί Συνθηκών
Ένας από τους λόγους λύσης μιας Συνθήκης είναι και η λεγόμενη παραίτηση συμβαλλόμενου Κράτους, κυρίως επί δικαιωμάτων του, που παρέχονται σ΄ αυτήν. Πολλές φορές όμως συμβαίνει η λύση μιας συνθήκης με παραίτηση να μην είναι πάντοτε εφικτή. Η παραίτηση μπορεί να είναι είτε ρητή, είτε σιωπηρά. Τέτοια παραδείγματα που αφορούσαν βεβαίως την Ελλάδα ήταν οι Συνθήκες του 1863 και 1867 με τις οποίες η Μεγάλη Βρετανία παραιτήθηκε της Συνθήκης του 1815, δηλαδή του Προτεκτοράτου της, των Ιονίων Νήσων υπέρ του Βασιλείου της Ελλάδος.
Ομοίως, στη Διεθνή σκηνή, παραίτηση θεωρήθηκαν οι Συμφωνίες Ζυρίχης και Λονδίνου 1959 κατά τις οποίες η Μεγάλη Βρετανία παραιτήθηκε των κυριαρχικών δικαιωμάτων της επί και υπέρ της Κύπρου.
Πάντως όπως και να εκδηλώνεται μια παραίτηση των πλεονεκτημάτων μια Συνθήκης, από μια Χώρα συμβαλλόμενη, σε καμία περίπτωση δεν θα πρέπει να παραβλάπτει άμεσα ή έμμεσα συμφέροντα και μάλιστα δικαιώματα, των άλλων συμβαλλομένων Κρατών, που μια τέτοια περίπτωση θα μπορεί να οδηγήσει σε άλλες καταστάσεις.
Λύση των Συνθηκών
Κάθε Συνθήκη προκειμένου να καθορισθεί αν εξακολουθεί να ισχύει ή πρόκειται να παύσει να ισχύει θα πρέπει να εξετάζονται ιδιαίτερα τα ακόλουθα:
Πανδώρα της Θεσσαλίας
Στην ελληνική μυθολογία, η Πανδώρα ήταν κόρη του βασιλιά Δευκαλίωνα και της Πύρρας, η οποία πήρε το όνομά της από τη μητέρα της μητέρας της, την πιο διάσημη Πανδώρα. Ο αδελφός της ήταν ο Έλληνας.
Σύμφωνα με τον Ησιοδικό Κατάλογο Γυναικών, ήταν η μητέρα του Γραικού από τον θεό Δία. Σε μερικές αναφορές, τα παιδιά της Πανδώρας από τον Δία ονομάζονταν Μέλερα και Πάνδωρος.
Παραπομπές
Κατηγορία:Δευκαλιωνίδες Κατηγορία:Θνητές γυναίκες του Δία Κατηγορία:Γυναίκες στην Ελληνική μυθολογία Κατηγορία:Πριγκίπισσες στην Ελληνική μυθολογία
Στεφάνη Βοιωτίας
Η  Στεφάνη  είναι χωριό του Δήμου Τανάγρας του Νομού Βοιωτίας. Βρίσκεται στις βόρειες πλαγιές της Πάρνηθας, χτισμένη σε υψόμετρο 580 μέτρων. Ο πληθυσμός της είναι 222 κάτοικοι, σύμφωνα με την απογραφή του 2011. Μέχρι το 1927 ονομαζόταν Κρώρα, οπότε μετονομάστηκε σε Στεφάνη. .
Από το 1986 λειτουργεί στη Στεφάνη κατασκήνωση της Ιεράς Μητροπόλεως Νικαίας. Κοντά στη Στεφάνη ξεκίνησε η καταστροφική πυρκαγιά της Πάρνηθας το 2007.
Παραπομπές
Κατηγορία:Χωριά του νομού Βοιωτίας Κατηγορία:Δήμος Τανάγρας Κατηγορία:Αρβανιτοχώρια του νομού Βοιωτίας
Μπεργκ
Το γερμανικό επώνυμο Μπεργκ (Berg) μπορεί να αναφέρεται σε κάποιο από τα παρακάτω πρόσωπα:
Μπεργκ
Γείωση
δεξιά
Γείωση ονομάζεται η αγώγιμη σύνδεση ενός ακροδέκτη ηλεκτρικού κυκλώματος με το έδαφος ή άλλο αντικείμενο μηδενικού δυναμικού. Η σύνδεση ενός σημείου με τη γείωση συμβολίζεται με τρεις παράλληλες γραμμές μία μεγαλύτερη και δύο μικρότερες άνισες με τη μεσαία στη μέση ή σπανιότερα ισομήκεις. Οποιοδήποτε σημείο είναι συνδεδεμένο με τη γείωση έχει δυναμικό ίσο με το μηδέν, δηλαδή Vγειωμένο=0.
Χρησιμότητα της γείωσης
Επιπλέον, υπάρχουν και συσκευές που για να λειτουργήσουν σωστά χρειάζονται γείωση, οπότε η γείωση ονομάζεται λειτουργική γείωση. Σε αυτήν την περίπτωση η λειτουργική γείωση διαρρέεται από ρεύμα, για αυτό το λόγο αν η ίδια συσκευή χρειάζεται λειτουργική γείωση και γείωση προστασίας, τότε η συσκευή γειώνεται διπλά και τα δύο σημεία γείωσης απέχουν μεταξύ τους αρκετά μέτρα.
Η γείωση αποτελεί καταβόθρα φορτίου, πρακτικά άπειρου. Η σύνδεση με τη γείωση μπορεί να εξουδετερώσει οποιοδήποτε θετικό ή αρνητικό φορτίο, ενώ φορτίζει αγώγιμα αντικείμενα που βρίσκονται μέσα σε ηλεκτροστατικό πεδίο. Σημειωτέον ότι όλα τα σημεία που είναι γειωμένα συμπεριφέρονται σαν να συνδέονται μεταξύ τους, γιατί το δυναμικό σε κάθε γειωμένο σημείο είναι το ίδιο.
Επικινδυνότητα της γείωσης
Εκεί που πέφτει ένας κεραυνός και ως απόσταση 500 περίπου μέτρων, η περιοχή φορτίζεται ηλεκτρικά πολύ έντονα και τα φορτία έχουν την ανάγκη να διαφύγουν τάχιστα, για να έρθει εξομάλυνση της κατανομής τους στο χώρο. Αν μέσα στην περιοχή αυτή βρίσκεται κτίριο με σύνδεση στο δίκτυο παροχής ηλεκτρικού ρεύματος και έχει συνδεδεμένες συσκευές, οι οποίες είναι και γειωμένες, αυτές διαρρέονται από ηλεκτρικό ρεύμα μεγάλης έντασης και τα φορτία από τον κεραυνό διαφεύγουν από τη Γη, μέσω αυτών, στο δίκτυο της ηλεκτρικής παροχής. Το αποτέλεσμα είναι πως οι γειωμένες ηλεκτρικές συσκευές καταστρέφονται από τη διέλευση του ρεύματος, ενώ οι μη γειωμένες και μη συνδεδεμένες με άλλες, γειωμένες, συσκευές, διαφεύγουν τον κίνδυνο της καταστροφής. Για την αποφυγή αυτού του είδους των καταστροφών προτείνεται η τοποθέτηση αντικεραυνικού εξοπλισμού στα κτίρια.
Γείωση
Η γείωση επιτυγχάνεται με ειδική εγκατάσταση στα θεμέλια ενός κτηρίου, για αυτό ονομάζεται και θεμελιακή γείωση. Από εκεί ειδικά γυμνά και χοντρά καλώδια προσφέρουν αγώγιμη σύνδεση με τη γείωση στο υπόλοιπο κτήριο. Το καλώδιο της γείωσης είναι πολύ πιο χοντρό σε σχέση με τα καλώδια των φάσεων και του ουδέτερου, για να μειωθεί η ηλεκτρική αντίσταση όσο το δυνατόν περισσότερο, επειδή σε περίπτωση διαρροής του ηλεκτρικού ρεύματος αυτό θα διαφύγει κυρίως από τον αγωγό που εμφανίζει τη μικρότερη αντίσταση.
Η γείωση υπάρχει και στα οχήματα, όπως τα αυτοκίνητα και τα αεροπλάνα. Η σύνδεση δεν μπορεί να γίνει με το έδαφος, γιατί τα οχήματα κινούνται. Έτσι, η σύνδεση γίνεται στο μεταλλικό περίβλημα του οχήματος. Συνήθως αυτό είναι αρκετά μεγάλο, ώστε πρακτικά να μπορεί να εξουδετερώσει τυχόν φορτία που εμφανίζονται στα ηλεκτρικά τους κυκλώματα. Μερικές φορές η αποφόρτιση του περιβλήματος γίνεται εν μέρει με την επαφή με έναν επιβάτη, για παράδειγμα ένας επιβάτης αυτοκινήτου νιώθει έναν σπινθήρα όταν ακουμπά την πόρτα του αυτοκινήτου, που είναι μέρος του μεταλλικού περιβλήματος.
Εξωτερικοί σύνδεσμοι
Κατηγορία:Ηλεκτρολογία Κατηγορία:Ηλεκτρική ισχύς
Αντίγονος Β΄ Ματταθίας
Ο Αντίγονος Β΄ Ματταθίας ήταν ο τελευταίος Ασμοναίος βασιλιάς.
Η αντιρωμαϊκή δράση του Αντίγονου Ματταθία
Ο Αντίγονος Ματταθίας ήταν ο νεώτερος γιος του Αριστόβουλου Β΄. Μεταφέρθηκε μαζί με τον πατέρα του και όλη την υπόλοιπη οικογένειά του στη Ρώμη ως αιχμάλωτος ύστερα από την κατάλυση του βασιλείου των Ασμοναίων. Το 56 π.Χ. δραπέτευσε μαζί με τον πατέρα του και επέστρεψαν στην Ιουδαία με σκοπό να ενισχύσουν το κίνημα της εξέγερσης που είχε δημιουργήσει ο μεγαλύτερος αδελφός του Αλέξανδρος εναντίον της φιλορωμαϊκής παράταξης που κατείχε την εξουσία. Η ενέργεια απέτυχε, τα δυο αδέλφια όμως λίγο καιρό αργότερα κατάφεραν να κερδίσουν την ελευθερία τους με παρέμβαση του έπαρχου της Συρίας Γαβίνιου προς τις ρωμαϊκές αρχές.
Ο Αντίγονος Ματταθίας μεταξύ Πομπήιου και Καίσαρα
Όταν ξέσπασε η διαμάχη μεταξύ Πομπήιου και Καίσαρα, ο πατέρας και ο αδελφός του Αντίγονου πήραν το μέρος του Καίσαρα και θανατώθηκαν από τους οπαδούς του Πομπήιου (49/8 π.Χ.). Την εποχή εκείνη ο Αντίγονος ήταν όμηρος του δυνάστη της Χαλκίδας Πτολεμαίου, που στο κοντινό μέλλον θα γινόταν σύζυγος της αδελφής του.
Ο τελευταίος Ασμοναίος βασιλιάς
Ο Αντίγονος επιχείρησε να διεκδικήσει την εξουσία με τη βοήθεια του δυνάστη της Τύρου Μαρίωνα και του δυνάστη της Χαλκίδας Πτολεμαίου, όμως ηττήθηκε από τον Ηρώδη (42 π.Χ.) που κατείχε τότε το αξίωμα του στρατηγού της Κοίλης Συρίας και Σαμάρειας.
Δυο χρόνια αργότερα οι Πάρθοι κατέλαβαν τη Συρία. Ο δυνάστης της Χαλκίδας Λυσανίας, γιος του Πτολεμαίου, τους έπεισε να εγκαταστήσουν τον Αντίγονο ως βασιλιά στην Ιουδαία. Οι Πάρθοι κατέλαβαν την Ιερουσαλήμ και ανακήρυξαν αρχιερέα και βασιλιά τον Αντίγονο. Ο Υρκανός οδηγήθηκε στην αιχμαλωσία, χάνοντας τη σωματική ακεραιότητα που απαιτούσε το αξίωμά του, επειδή ο Αντίγονος του ακρωτηρίασε τα αυτιά με τα δόντια του για να μην μπορέσει να ξαναγίνει ποτέ αρχιερέας. Ο Ηρώδης, τετράρχης εκείνη την εποχή, διέφυγε από τη χώρα και κατέφυγε στη Ρώμη όπου ανακηρύχτηκε βασιλιάς από τη Σύγκλητο (40 π.Χ. ).
Ο Ηρώδης έχοντας την υποστήριξη του Μάρκου Αντώνιου επέστρεψε στην Ιουδαία το επόμενο έτος  και ύστερα από διετή εμφύλιο πόλεμο κατάφερε να  ανακαταλάβει όλα τα εδάφη του Αντίγονου, περιορίζοντάς τον στην Ιερουσαλήμ.
Το 37 π.Χ. ο Ηρώδης έχοντας την ενίσχυση του νέου έπαρχου της Συρίας, Γάιου Σόσιου κατάφερε ύστερα από  πεντάμηνη πολιορκία να καταλάβει την πόλη (καλοκαίρι του 37 π.Χ.). Ο Αντίγονος παραδόθηκε στον Σόσιο ο οποίος τον αποκάλεσε υποτιμητικά «Αντιγόνη» (υπονοώντας την ηρωίδα της ομώνυμης τραγωδίας του Σοφοκλή) και οδηγήθηκε στην Αντιόχεια. Ο Ηρώδης, ο οποίος φοβήθηκε τη μεταστροφή της γνώμης των Ρωμαίων υπέρ του Αντίγονου, αν ο τελευταίος μεταφερόταν στη Ρώμη, έπεισε τον Μάρκο Αντώνιο να τον εκτελέσει. Έτσι ο Αντίγονος αποκεφαλίστηκε (37 π.Χ.).
Πηγές
Κατηγορία:Ασμοναϊκή δυναστεία Κατηγορία:Βασιλείς του αρχαίου Ισραήλ Κατηγορία:Βασιλείς της Ιουδαίας
Φεγιούνς
Το Αμελί-λε-Μπαιν-Παλαλντά (γαλλικά: Feilluns, καταλανικά: Felluns, οξιτανικά: Felhuns) είναι γαλλική κοινότητα στο νομό των Ανατολικών Πυρηναίων, στη διοικητική περιοχή της Οξιτανίας.
Οι κάτοικοί του είναι γνωστοί ως Φεγιουνουά (γαλλικά: Fellunois).
Τιμπό Κουρτουά
Ο Τιμπό Κουρτουά (Thibaut Courtois, 11 Μαΐου 1992) είναι Βέλγος επαγγελματίας ποδοσφαιριστής, που παίζει ως τερματοφύλακας για την Ρεάλ Μαδρίτης και την Εθνική Ομάδα του Βελγίου.
Ο Κουρτουά γεννήθηκε στην πόλη Μπρέε της Φλάνδρας, από έναν πατέρα που κατάγεται από την Βαλλωνική Περιοχή και μια μητέρα από την Φλαμανδία. Ξεκίνησε την καριέρα του με την τοπική ομάδα Μπίλζεν Β.Β., ως αριστερός μπακ. Λίγο αργότερα, το 1999, έγινε μέλος της ομάδας Ρασίνγκ Γκενκ στην ηλικία των επτά και εκεί μετατράπηκε σε τερματοφύλακα.
Σταδιοδρομία
Μετά την Μπίλζεν Β.Β. πήγε στην ομάδα νέων της ΚΡΚ Γκενκ, από το 2009-2011. Το 2011 έκανε το σημαντικότερο βήμα στην καριέρα του πηγαίνοντας στην Τσέλσι ΦΚ. Αμέσως μετά δόθηκε δανεικός στην Ατλέτικο Μαδρίτης για τρία χρόνια έχοντας 111 συμμετοχές μαζί της. Τον Ιούνιο του 2014 επέστρεψε στην Τσέλσι κάνοντας ντεμπούτο στο ματς ενάντια στην Μπέρνλεϊ Φ.Κ. για την πρώτη αγωνιστική του πρωταθλήματος. Τον Αύγουστο του 2018 υπέγραψε στη Ρεάλ Μαδρίτης για έξι χρόνια.
Παραπομπές
Κατηγορία:Βέλγοι ποδοσφαιριστές Κατηγορία:Ποδοσφαιριστές Εθνικής Βελγίου Κ18 Κατηγορία:Ποδοσφαιριστές Εθνικής Βελγίου Κατηγορία:Ποδοσφαιριστές Παγκοσμίου Κυπέλλου 2014 Κατηγορία:Ποδοσφαιριστές Ευρωπαϊκού Πρωταθλήματος 2016 Κατηγορία:Ποδοσφαιριστές ΚΡΚ Γκενκ Κατηγορία:Ποδοσφαιριστές Τσέλσι ΦΚ Κατηγορία:Ποδοσφαιριστές Ατλέτικο Μαδρίτης Κατηγορία:Ποδοσφαιριστές Προ Λιγκ Βελγίου Κατηγορία:Ποδοσφαιριστές Πρέμιερ Λιγκ Κατηγορία:Ποδοσφαιριστές Πριμέρα Ντιβιζιόν Κατηγορία:Ποδοσφαιριστές Παγκοσμίου Κυπέλλου 2018 Κατηγορία:Ποδοσφαιριστές Ρεάλ Μαδρίτης Κατηγορία:Τερματοφύλακες ποδοσφαιριστές Κατηγορία:Παίκτες νικητές ΟΥΕΦΑ Γιουρόπα Λιγκ Κατηγορία:Ποδοσφαιριστές Ευρωπαϊκού Πρωταθλήματος 2020 Κατηγορία:Ποδοσφαιριστές Παγκοσμίου Κυπέλλου 2022
Τιουνγκγιούλγιου
Το Τιουνγκγιούλγιου(Тюнгюлю) είναι αγροτικός οικισμός (σέλο), ο μόνος κατοικημένος οικισμός στην και διοικητικό κέντρο του αγροτικού οκρούγκ Τγιουνγκγιουλγιούνσκι στην επαρχία Μεγκίνο-Κανγκαλάσκι στη Δημοκρατία των Σαχά στη Ρωσία. Απέχει 64 χιλιόμετρα (40 χιλιόμετρα) από το Νίζνι Μπεστγιάκ, το διοικητικό κέντρο της επαρχίας. Ο πληθυσμός κατά την απογραφή του 2010, ήταν 2,308, από τους οποίους 1,129 ήταν άνδρες και 1,179 ήταν γυναίκες, μια μικρή αύξηση από το 2002 που ήταν 2.280 κάτοικοι.
Παραπομπές
Κατηγορία:Δημοκρατία των Σαχά
Συμμορία Μποννό
Παραπομπές
Κατηγορία:Αναρχισμός Κατηγορία:Τρομοκρατικές οργανώσεις
Κλωντ ντε Λα Τρεμουάλ
Ο Κλωντ ντε Λα Τρεμουάλ, γαλλ.: Claude de La Trémoille, 2ος δούκας τού Τουάρ (Thouars) (1566 – 25 Οκτωβρίου 1604) ήταν Γάλλος ευγενής τού 16ου αι. από τον Οίκο ντε Λα Τρεμουάλ. Ήταν γιος τού Λουδοβίκου Γ΄ ντε Λα Τρεμουάλ και της συζύγου του, Ιωάννας ντε Μονμορανσύ.
Βιογραφία
Ο βασιλιάς Ερρίκος Δ΄ της Γαλλίας ήταν φιλικός με τον Λα Τρεμουάλ, όταν ήταν βασιλιάς της Ναβάρρας, αλλά τον κράτησε σε υποδεέστερη θέση, μόλις έγινε βασιλιάς της Γαλλίας, προτιμώντας τον εξάδελφο τού Λα Τρεμουάλ, Ερρίκο ντε Λα Τουρ ντ' Ωβέρν, υποκόμη τού Τυρέν. Το 1587, ο Λα Τρεμουάλ ασπάστηκε τον Προτεσταντισμό. Πολέμησε για τον Ερρίκο Δ΄ στη μάχη τού Κουτρά και επίσης στο Ιβρύ, και ανταμείφθηκε με αναβάθμιση μεταξύ των ευγενών, ως δούκας τού Τουάρ, το 1595. Ωστόσο αυτός ο νέος τίτλος έκανε τον Λα Τρεμουάλ να ξοδεύει περισσότερα χρήματα, από όσα τού απέφερε. Το 1598, ο Tυρέν πρότεινε στην κουνιάδα του Καρλόττα-Βραβαντίνα των Νάσσαου-Οράγγης να παντρευτεί τον Λα Τρεμουάλ. Χάρη στις σχέσεις της με τους οίκους της Οράγγης και Μπουγιόν, η Καρλόττα-Βραβαντίνα έπαιξε σημαντικό ρόλο στη γαλλική προτεσταντική διπλωματία. Απέκτησαν τέσσερα παιδιά: τον Ερρίκο (1598–1674), την Καρλόττα (1599–1664) που παντρεύτηκε τον Τζέιμς Στάνλεϊ, κόμη τού Ντέρμπυ, την Ελισάβετ (1601–1604) και τον Φρειδερίκο (1602–1642) κόμη τού Λαβάλ.
Το 1602 η Καρλόττα-Βραβαντίνα απέτρεψε τον σύζυγό της από το να συμμετάσχει στη συνωμοσία τού Μπιρόν και τον ενθάρρυνε να δώσει πίστη στον βασιλιά. Ο Κλωντ απεβίωσε το 1604.
Οικογένεια
Το 1598 νυμφεύτηκε την Καρλόττα-Βραβαντίνα του Νάσσαου, κόρη του Γουλιέλμου Α΄ πρίγκιπα της Οράγγης, και απέκτησαν τέσσερα παιδιά, τον:
Βιβλιογραφικές αναφορές
Κατηγορία:Γάλλοι του 17ου αιώνα Κατηγορία:Οίκος ντε Λα Τρεμουάλ
Σου Ουόνγκ
Η Σου Ουόνγκ (αγγλ:Sue Wong, Κίνα, Απρίλιος 1949) είναι Αμερικανίδα σχεδιάστρια μόδας κινεζικής καταγωγής. Είναι γνωστή κυρίως για τις δημιουργίες της που αποτελούν μια σύνθεση σύγχρονων τάσεων με στυλιστικές επιλογές βασισμένες στη μόδα του παλιού Χόλιγουντ.
Βιογραφία
Γεννήθηκε τον Απρίλιο του 1949 σε μια απομονωμένη αγροτική περιοχή της νότιας Κίνας. Όταν η ίδια ήταν πέντε ετών, διέφυγε μαζί με την μητέρα της από την κομμουνιστική Κίνα, καταφεύγοντας αρχικά στο Χονγκ Κονγκ ενώ τον επόμενο χρόνο μετανάστευσε στις ΗΠΑ και εγκαταστάθηκε στο Λος Άντζελες. όπου επανασυνδέθηκε με τον πατέρα της που βρισκόταν εκεί από χρόνια ως μετανάστης.
Σε νεαρή ηλικία κέρδισε υποτροφία από την εταιρεία ένδυσης Arpeja και σε λιγότερο από ένα χρόνο αντάλλαξε την υποτροφία για μια θέση σχεδιάστριας στο αθλητικό τμήμα της εταιρείας. Γρήγορα κατάφερε να αναδειχτεί σε βαθμό που προσπάθησε να ανοίξει δική της εταιρεία, όμως τα οικονομικά της προβλήματα σε συνδυασμό με ένα πολυδάπανο διαζύγιο από τον πρώην σύζυγό της, με τον οποίο είχαν αποκτήσει δύο παιδιά, την οδήγησαν στην οικονομική δυσπραγία. Επέστρεψε στην προηγούμενη εταιρεία πετυχαίνοντας την οικονομική της ανόρθωση αλλά και συμβάλλοντας στην αύξηση των κερδών της εταιρείας Έπειτα είχε μια εκ νέου αποτυχημένη προσπάθεια για να δημιουργήσει τη δική της εταιρεία, πράγμα που κατάφερε οριστικά το 1984, καταφέρνοντας σταδιακά να αναδειχτεί σε ένα από τα μεγαλύτερα ονόματα στο χώρο της μόδας. Οι δημιουργίες της αποτελούν μια σύνθεση σύγχρονων τάσεων με στυλιστικές επιλογές βασισμένες στη μόδα του παλιού Χόλιγουντ και έχουν κατά καιρούς επιλεγεί από διάφορα ονόματα της βιομηχανίας του θεάματος όπως η Αν Χάθαγουεϊ, η Τζέσικα Μπίελ, η Μάιλι Σάιρους και η Τέιλορ Σουίφτ.
Εξωτερικοί σύνδεσμοι
Κατηγορία:Αμερικανοί σχεδιαστές μόδας
Κούπιντο
Στην κλασική και ρωμαϊκή μυθολογία ο Κούπιντο (λατινικά: Cupido, που σημαίνει επιθυμία) είναι ο θεός της ερωτικής αγάπης, της έλξης και της στοργής. Συχνά απεικονίζεται γιος της Βένους και του Μαρς και γνωστός στα λατινικά επίσης ως Άμορ (Αγάπη). Το ελληνικό αντίστοιχό του είναι ο Έρως.
Παρόλο που ο Έρως εμφανίζεται στην κλασική ελληνική τέχνη σαν φτερωτός νέος, στην ελληνιστική περίοδο φαίνεται ως γεμάτο αγόρι. Τότε, εμφανιζόταν με τόξο και βέλη που συμβόλιζαν την πηγή της δύναμής του: Ένας άνθρωπος ή ακόμα και μια θεότητα, αφού πληγωθεί με τα βέλη του Κούπιντο γεμίζει με αδάμαστη έλξη. Σε μύθους, ο Κούπιντο παίζει ρόλο περισσότερο στο αίσθημα. Παίζει πρωταγωνιστικό ρόλο στον μύθο της Ψυχής, όταν η μητέρα του τον διέταξε να δηλητηριάσει τους άνδρες για να μην θέλουν την Ψυχή, αλλά άθελά του χτυπήθηκε από τα δικά του βέλη και τότε κατάλαβε τη δύναμη του πόθου.
Παραπομπές
Κατηγορία:Θεοί της Ρωμαϊκής μυθολογίας Κατηγορία:Θεότητες της αγάπης, του έρωτα και της λαγνείας
Αροάνια
Τα Αροάνια Όρη, γνωστότερα ως Χελμός, είναι οροσειρά της βόρειας Πελοποννήσου που βρίσκεται κατά το μεγαλύτερο μέρος της στο νομό Αχαΐας και λιγότερο στο νομό Κορινθίας, με την ψηλότερη κορυφή της να βρίσκεται στο βορειοανατολικό τμήμα της επαρχίας Καλαβρύτων.
Ονομασία
Στην αρχαιότητα λεγόταν «Αροάνια». Σύμφωνα με μια άποψη, το νεώτερο όνομα «Χελμός» είναι σλαβικής προέλευσης και σημαίνει «χιονισμένο βουνό». Όπως όμως έχει επισημανθεί, η σλαβική λέξη хълм δε σημαίνει αυτό, αλλά «λόφος» και, δεδομένου ότι ο Χελμός είναι βουνό κι όχι λόφος, έχει υποστηριχτεί πως μπορεί η ονομασία να έχει αρβανίτικη προέλευση, από το helm, που σημαίνει «δηλητήριο». Συνεπώς ο Χελμός είναι το «δηλητηριώδες βουνό». Ο χαρακτηρισμός αυτός πιθανόν αποδόθηκε στο βουνό επειδή από αυτό πήγαζε η Στύγα, το νερό της οποίας σύμφωνα με τους αρχαίους Έλληνες ήταν δηλητηριώδες.
Μορφολογία
Πρόκειται για τη τρίτη σε ύψος οροσειρά της Πελοποννήσου μετά εκείνων του Ταϋγέτου και της Κυλλήνης ή Ζήριας. Το ύψος του Χελμού φθάνει τα 2.355 μέτρα στην Ψηλή Κορφή. Περιβάλλεται στα νότια από την Ντουρντουβάνα και το Μαίναλο, δυτικά από τον Ερύμανθο και το Παναχαϊκό, ανατολικά από την Κυλλήνη ενώ βόρεια καταλήγει στον Κορινθιακό κόλπο. Στις βόρειες υπώρειες του βουνού βρίσκεται η λίμνη του Τσιβλού (στα 700 μ.) ενώ κοντά στις ψηλές κορυφές σχηματίζεται από τα χιόνια που λιώνουν η εποχική αλπική λίμνη Μαυρολίμνη (2.050 μ.).
Άλλες γνωστές κορυφές του Χελμού είναι η Νεραϊδόραχη (2.340 μ.) η οποία σχηματίζει μεγάλη ορθοπλαγιά και δεσπόζει στα ανατολικά του βουνού, ο Προφ. Ηλίας (2.238 μ.), το Γαρδίκι (2.182 μ.), το Αυγό (2.138 μ.) και το Νησί (2.042 μ.).
Από το 2009 ο ορεινός όγκος του Χελμού και το φαράγγι του Βουραϊκού ποταμού αποτελούν προστατευόμενη περιοχή, χαρακτηρισμένη ως "Εθνικό Πάρκο"
Χλωρίδα και Πανίδα
Το μεγαλύτερο τμήμα του Χελμού καλύπτεται από κεφαλληνιακή ελάτη, ενώ στους πρόποδες αναπτύσσονται και άλλα δέντρα, όπως πλατάνια, μαύρη πεύκη, καστανιές, βελανιδιές, ιτιές, σφενδάμια, λεύκες κ.α. Στον Χελμό έχουν καταγραφεί 14 τύποι οικοσυστημάτων, με σπάνια και ενδημικά φυτά. Είναι ένας βοτανικός παράδεισος με 1.500 είδη φυτών, μεταξύ των οποίων 27 ενδημικά της Πελοποννήσου και 90 ενδημικά της Ελλάδας. Πλούσια είναι και η πανίδα της περιοχής. Στον Χελμό συναντάμε αγριογούρουνα, αλεπούδες, κουνάβια, ζαρκάδια, τσακάλια, αγριόγατες, σκίουρους κ.α. ενώ στον Βουραϊκό και τον Αροάνιο υπάρχουν και βίδρες. Στις κορυφές του πετούν σπάνια πουλιά, όπως ο χρυσαετός και ο γύπας. Επίσης έχουν αναφερθεί 30 είδη πεταλούδων, 9 είδη αμφίβιων (μεταξύ των οποίων και ο Αλπικός τρίτωνας στην νοτιότερη τοποθεσία του στην Ευρώπη) και 24 είδη ερπετών, αριθμοί εξαιρετικά υψηλοί σε σχέση με άλλα βουνά.
Μυθολογία
Από το όρος αυτό σύμφωνα με την μυθολογία πήγαζε η Στύγα ένα από τα τρία ποτάμια που κύλαγαν στα λιβάδια του Άδη. Θεοί και θνητοί έδιναν όρκο στα νερά της και η παραβίαση του όρκου αυτού από τους Θεούς ισοδυναμούσε με δέκα χρόνια λήθαργο όμοιο με το θάνατο. Στη Στύγα έλουσε η Νηρηίδα Θέτιδα το γιο της Αχιλλέα για να παραμείνει αθάνατος αφήνοντας τον με ένα μόνο τρωτό σημείο, την φτέρνα από όπου τον κράταγε.
Διαδρομές
Ανάβαση στις ψηλές κορυφές του βουνού πραγματοποιείται είτε από τα βόρεια (χιονοδρομικό κέντρο μέσω Καλαβρύτων), είτε από τα ανατολικά (από την άγρια χαράδρα της Στύγας). Εναλλακτικά, μπορεί να ανεβεί κανείς από τη νότια κορυφογραμμή του Χελμού, γνωστή και ως Χτένια του Χελμού, πολύωρη και απαιτητική διαδρομή η οποία απαιτεί γνώσεις και εξοπλισμό αναρρίχησης.
Υποδομές
Στον Χελμό υφίσταται σήμερα το ομώνυμο Αστεροσκοπείο Χελμού, το χιονοδρομικό κέντρο των Καλαβρύτων, ανατολικά των Καλαβρύτων, καθώς και σπουδαίο «πεστροφείο» στο χωριό Πλανητέρο Καλαβρύτων.
Εξωτερικοί σύνδεσμοι
Κατηγορία:Βουνά της Αχαΐας Κατηγορία:Βουνά της Κορινθίας Κατηγορία:Δήμος Καλαβρύτων Κατηγορία:Οροσειρές της Ελλάδας
Δημήτρης Δημητράκος
Ο Δημήτρης Δημητράκος (Αθήνα, 1936) είναι Έλληνας φιλόσοφος, Ομότιμος καθηγητής Πολιτικής Φιλοσοφίας στο Τμήμα Μεθοδολογίας, Ιστορίας και Θεωρίας της Επιστήμης του Πανεπιστημίου Αθηνών. Παππούς του ήταν ο εκδότης Δημήτριος Δημητράκος.
Γεννήθηκε στην Αθήνα και είναι απόφοιτος της Σχολής Οικονομικών του Λονδίνου (London School of Economics), όπου είχε μια πρώτη επαφή με τη σκέψη του Καρλ Πόπερ έχοντας παρακολουθήσει διαλέξεις και σεμινάρια του ως μεταπτυχιακός φοιτητής. Κατά τη διάρκεια της δικτατορίας εγκαταστάθηκε στη Γαλλία, και απέκτησε το διδακτορικό του δίπλωμα (doctorat d’ État) πάνω στη σκέψη του Αντόνιο Γκράμσι. Την ίδια περίοδο δίδαξε διεθνείς σχέσεις και πολιτική οικονομία στο Πανεπιστήμιο της Ρεμς, προτού διδάξει στο Πανεπιστήμιο Αθηνών, από το οποίο αποχώρησε το 2003.
Το έργο του εκτείνεται σε διάφορους γνωστικούς τομείς που περιλαμβάνουν την επιστημολογία, την πολιτική φιλοσοφία, τον μαρξισμό, τον φιλελευθερισμό, τις θεωρίες δημοκρατίας και ελευθερίας και τη θεωρία δικαιωμάτων. Έχει εκτενή αρθρογραφία πάνω σε τρέχοντα πολιτικά, πολιτιστικά και οικονομικά θέματα, καθώς και σε θεωρητικά θέματα που αφορούν την οικονομική θεωρία, την πολιτική επιστήμη, την πολιτική φιλοσοφία και την μεθοδολογία των κοινωνικών επιστημών. Επίσης είναι ο ιδρυτής του ιστολογίου Ratio Vincit.
Εξωτερικοί σύνδεσμοι
Κατηγορία:Πολιτικοί φιλόσοφοι Κατηγορία:Έλληνες φιλόσοφοι Κατηγορία:Φιλόσοφοι του 20ού αιώνα Κατηγορία:Φιλόσοφοι του 21ου αιώνα Κατηγορία:Καθηγητές Εθνικού και Καποδιστριακού πανεπιστημίου Αθηνών
Φενουγιέ (Ανατολικά Πυρηναία)
Εξωτερικοί σύνδεσμοι
Κατηγορία:Κοινότητες των Ανατολικών Πυρηναίων
Σωτήρης Μουστάκας
Ο Σωτήρης Μουστάκας (Κάτω Πλάτρες Λεμεσού, 17 Σεπτεμβρίου 1940 - Αθήνα, 4 Ιουνίου 2007) ήταν Έλληνας ηθοποιός, ένας από τους μεγαλύτερους κωμικούς ηθοποιούς της Ελλάδας, βραβευμένος για την προσφορά του στην ελληνική επιθεώρηση που παρέμεινε ενεργός μέχρι το τέλος της ζωής του.
Πρώιμα χρόνια
Ο Μουστάκας γεννήθηκε στο χωριό Κάτω Πλάτρες της επαρχίας Λεμεσού και ήταν ο νεότερος από τα επτά αδέρφια του. Σε ηλικία 15 χρονών, συμμετείχε ενεργά στον Απελευθερωτικό Αγώνα της ΕΟΚΑ την περίοδο 1955 έως 1959, όπου μοίραζε φυλλάδια και έγραφε συνθήματα στους τοίχους. Συνελήφθη από τους Άγγλους και φυλακίστηκε για περίοδο εφτά μηνών. Μόλις αποφυλακίστηκε τελείωσε το σχολείο και το 1958 αναχώρησε για την Αθήνα για να σπουδάσει ηθοποιία, παρά τις αντιρρήσεις του πατέρα του.
Θάνατος
Απεβίωσε τα ξημερώματα της 4ης Ιουνίου του 2007 στο Γενικό Κρατικό Νοσοκομείο Αθηνών στην ηλικία των 66 ετών, μετά από έκτακτη εισαγωγή λόγω ξαφνικής αδιαθεσίας που αισθάνθηκε κατά τη διάρκεια θεατρικής πρόβας. Ο λόγος του θανάτου του ήταν η λοίμωξη του αναπνευστικού, ενώ τα τελευταία χρόνια της ζωής του έπασχε από καρκίνο. Κηδεύτηκε στις 6 Ιουνίου του 2007 στο κοιμητήριο Χαλανδρίου, δημοσία δαπάνη. Τελευταία του επιθυμία ήταν να σκεπαστεί η σορός του με την ελληνική σημαία.
Βραβεία
Το 1964, ο Μουστάκας ήταν υποψήφιος για Βραβείο Όσκαρ Β' Ανδρικού Ρόλου για το ρόλο του ως Μιμυθός στην ταινία Αλέξης Ζορμπάς.
Το 1994, απέσπασε το βραβείο επιθεώρησης Τα Παναθήναια, για την ερμηνεία του στο Άμλετ. Το 1996, έλαβε το πρώτο βραβείο Παπαδούκα της Εταιρείας Ελλήνων Θεατρικών Συγγραφέων, για τον ρόλο του στην επιθεώρηση Οι Δύο Δουλειές. Τέλος, το 2003 απέσπασε το βραβείο Ερμηνείας Ελληνικού Έργου Κάρολος Κουν, για τη συνολική του προσφορά στην επιθεώρηση.
Απόψεις
Ο Μουστάκας είχε εκφράσει πολλές φορές την αγάπη του για την ηθοποιία και το θέατρο. Είχε δηλώσει ότι η ηθοποιία είναι "σαν ένα απάτητο κι ανεξερεύνητο βουνό. Σκαρφαλώνεις με κόπο, φτάνεις στην κορυφή και βλέπεις ότι υπάρχει κι άλλη κορυφή, κι ύστερα κι άλλη. Όταν πεις έφτασα, το έχεις χάσει το παιχνίδι".
Ανέφερε πως το θέατρο τον έκανε να νιώθει νέος και ότι "στο θέατρο πρέπει να υπάρχει μια παιδικότητα. Αυτό που κάνουμε είναι ένα παιχνίδι. Πώς όταν είμαστε μικρά θέλουμε να βάζουμε μάσκες, να μεταμφιεζόμαστε, να κάνουμε διάφορα;". Έχει προσθέσει ότι εργάζεται ως ηθοποιός πάνω από σαράντα χρόνια, αλλά ποτέ δεν τα υπολόγισε, "όπως κάνουν ορισμένοι που γιορτάζουν τα είκοσί τους χρόνια κτλ. Για μένα πέρασαν χωρίς καν να το καταλάβω".
Ο Μουστάκας αρεσκόταν στην αλήθεια της ηθοποιίας, καθώς δήλωσε: "Είμαι αληθινός σ' αυτό που κάνω, χωρίς ψεύτικα τερτίπια, χωρίς χυδαιότητες και αυτό το νιώθει ο κόσμος. Για μένα το θέατρο είναι χαρά, κατάθεση ψυχής". Τέλος, προτιμούσε το είδος της κωμωδίας, την οποία χαρακτήριζε ως φάρμακο.
Εξωτερικοί σύνδεσμοι
Κατηγορία:Έλληνες κωμικοί Κατηγορία:Έλληνες άνδρες ηθοποιοί θεάτρου Κατηγορία:Έλληνες άνδρες ηθοποιοί κινηματογράφου Κατηγορία:Έλληνες άνδρες ηθοποιοί τηλεόρασης Κατηγορία:Κύπριοι ηθοποιοί θεάτρου Κατηγορία:Κύπριοι αγωνιστές του 1955-59 Κατηγορία:Έλληνες υπήκοοι ελληνοκυπριακής καταγωγής Κατηγορία:Κύπριοι ηθοποιοί κινηματογράφου Κατηγορία:Κύπριοι ηθοποιοί τηλεόρασης
BA-20
Το BA-20 (Broneavtomobil 20) ήταν ένα θωρακισμένο όχημα που αναπτύχθηκε στη Σοβιετική Ένωση το 1934. Προοριζόταν να αντικαταστήσει το FAI και οι δοκιμές πεδίου ολοκληρώθηκαν το 1935. Το BA-20 χρησιμοποιήθηκε στη συνέχεια στα πρώτα στάδια του Β' Παγκοσμίου Πολέμου.
Υπηρεσία
Η κύρια χρήση του BA-20 ήταν ως όχημα ανίχνευσης. Τα ελαστικά του BA-20 σχεδιάστηκαν για να είναι ανθεκτικά σε σφαίρες και θραύσματα με την απλή πλήρωσή τους με σπογγώδες καουτσούκ. Μια παραλλαγή, το BA-20ZhD, θα μπορούσε να ταξιδέψει σε σιδηροδρομικές γραμμές αντικαθιστώντας τους κανονικούς τροχούς με μεταλλικούς τροχούς τύπου σιδηροτροχιάς με φλάντζα.
Λανθασμένη αναγνώριση
Το BA-20 συχνά συγχέεται με το πολύ παρόμοιο θωρακισμένο αυτοκίνητο FAI. Το κύριο χαρακτηριστικό αναγνώρισης είναι η επίπεδη οροφή του BA-20. Το FAI έχει δύο καλύμματα σε σχήμα θόλου πάνω από τους σταθμούς του οδηγού και του συνοδηγού. Τα πρώτα BA-20 (που κατασκευάστηκαν το 1936–37) είχαν τον ίδιο πυργίσκο κάθετης όψης με το FAI, αν και τα περισσότερα οχήματα είχαν πυργίσκο κωνικού σχήματος.
εξωτερικοί σύνδεσμοι
Κατηγορία:Ρωσικές Ένοπλες Δυνάμεις
Βρετανική Ένωση Φασιστών
Η Βρετανική Ένωση Φασιστών (ΒΕΦ) ήταν ένα βρετανικό φασιστικό πολιτικό κόμμα που ιδρύθηκε το 1932 από τον Όσβαλντ Μόσλι. Μετονομάστηκε σε Βρετανική Ένωση Φασιστών και Εθνικοσοσιαλιστών το 1936 και σε Βρετανική Ένωση το 1937. Καταργήθηκε το 1940 αφού απαγορεύτηκε από την βρετανική κυβέρνηση μετά το ξέσπασμα του Β΄ Παγκοσμίου Πολέμου.
Η Βρετανική Ένωση Φασιστών ιδρύθηκε το 1932 προερχόμενη από την Βρετανική ακροδεξιά, μετά την εκλογική ήττα του προδρόμου του, του Νέου Κόμματος στις εκλογές του 1931. Αρχικά η ίδρυση της ΒΕΦ καλοσωρίστηκε με λαϊκή υποστήριξη, λαμβάνοντας ένα σημαντικό αριθμό υποστηρικτών. Το κόμμα υποστήριζε ότι είχε 50.000 μέλη σε κάποιο σημείο. Ο βαρώνος του τύπου λόρδος Ρόδερμερ ήταν ένας γνωστός αρχικός υποστηρικτής του κόμματος. Ωστόσο, η υποστήριξη προς το κόμμα μειωνόταν όσο το κόμμα γινόταν πιο ριζοσπαστικό. Το Συλλαλητήριο στην Ολύμπια το 1934, όπου ένας αριθμός αντιφασιστικών διαδηλωτών δέχθηκαν επίθεση από το παραστρατιωτικό σώμα της ΒΕΦ, την Φασιστική Δύναμη Άμυνας, απομόνωσαν το κόμμα από τους περισσότερους ακολούθους του. Το 1936 το κόμμα ενσωμάτωσε τον ναζιστικό αντισημιτισμό οδηγώντας σε ακόμη πιο βίαιες επιθέσεις κατά αντιφασιστών, όπως η μάχη της οδού Κέιμπλ στο Ιστ Εντ του Λονδίνου. Ο Νόμος Δημόσιας Τάξης του 1936, ο οποίος απαγόρευσε τις πολιτικές στολές και απαντούσε στην αυξανόμενη πολιτική βία, είχε μια ιδιαίτερα ισχυρή επίδραση στην ΒΕΦ της οποίας οι υποστηρικτές ήταν γνωστοί ως "μαυροπουκαμισάδες" από τις στολές που φορούσαν.
Βερόνικα Γκαμπάρα
Η Βερόνικα Γκαμπάρα (Veronica Gambara, 30 Νοεμβρίου 1485 - 13 Ιουνίου 1550) ήταν Ιταλίδα ποιήτρια και πολιτική ηγέτις.
Βρετανική Ένωση Φασιστών
Η αυξανόμενη βρετανική εχθρότητα κατά της Ναζιστικής Γερμανίας, την οποία συχνά ο βρετανικός τύπος συνέδεε με την ΒΕΦ, συνεισέφερε περαιτέρω στην πτώση των μελών του κινήματος. Απαγορεύτηκε από την κυβέρνηση της Βρετανίας το 1940 μετά την αρχή του Β΄ Παγκοσμίου Πολέμου, ενώ υπήρχε και η υποψία ότι οι εναπομείναντες υποστηρικτές του ίσως σχηματίσουν μια φιλοναζιστική πέμπτη φάλαγγα. Αρκετά κύρια μέλη της ΒΕΦ συνελήφθησαν και κρατήθηκαν υπό τον Κανονισμό Άμυνας 18Β.
Παραπομπές
Κατηγορία:Πολιτικά κόμματα Ηνωμένου Βασιλείου
Βερόνικα Γκαμπάρα
Βιογραφία
Απεβίωσε στο Κορρέτζιο στις 13 Ιουνίου 1550.
Συγγράμματα
Τα άπαντά της δημοσιεύτηκαν από τον Φελίτσε Ριτσάρντι υπό τον τίτλο Rime e lettere di V. G. το 1759 και από την Πία Μεστίκα Τσιαππέττι το 1879.
Εξωτερικοί σύνδεσμοι
Κατηγορία:Ιταλοί ποιητές
Λόρα Άσλεϊ
Βιογραφία
Γεννήθηκε στο Λονδίνο ως Laura Mountney από οικογένεια Ουαλών και μεγάλωσε για ένα διάστημα στην πατρίδα των γονέων της. Κατά τη διάρκεια του Β' Παγκοσμίου Πολέμου υπηρέτησε στον γυναικείο κλάδο του Βρετανικού Βασιλικού Ναυτικού. Το 1949 παντρεύτηκε τον σερ Μπέρναρντ Άλμπερτ Άσλεϊ, με τον οποίο απέκτησε τέσσερα παιδιά. Το 1953, ίδρυσε μαζί με τον σύζυγό της, εταιρεία κατασκευής φουλαριών και πετσετών ενώ το 1959 σχεδίασε για πρώτη φορά βαμβακερές κοντομάνικες μπλούζες.
Παραπομπές
Κατηγορία:Βρετανοί σχεδιαστές μόδας
Φιγιόλς
Το Φιγιόλς (γαλλικά και καταλανικά: Fillols) είναι γαλλική κοινότητα στο νομό των Ανατολικών Πυρηναίων, στη διοικητική περιοχή της Οξιτανίας.
Οι κάτοικοί του είναι γνωστοί ως Φιγιολουά (γαλλικά: Fillolois).
Εξωτερικοί σύνδεσμοι
Κατηγορία:Κοινότητες των Ανατολικών Πυρηναίων